CELEX: 32021L2171
Language: lt
Date: 1638835200000
Title: Komisijos įgyvendinimo direktyva (ES) 2021/2171 2021 m. gruodžio 7 d. kuria dėl Avena nuda sėklos partijos ir mėginių svorio iš dalies keičiama Tarybos direktyva 66/402/EEB (Tekstas svarbus EEE)

2021 12 8   
               
               
                  LT
               
               
                  Europos Sąjungos oficialusis leidinys
               
               
                  L 438/84
               
            
         KOMISIJOS ĮGYVENDINIMO DIREKTYVA (ES) 2021/2171
         2021 m. gruodžio 7 d.
         kuria dėl Avena nuda sėklos partijos ir mėginių svorio iš dalies keičiama Tarybos direktyva 66/402/EEB
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (1), ypač į jos 21a straipsnį,
         kadangi:
         
                     (1)
                  
                  
                     Komisijos įgyvendinimo direktyva (ES) 2021/415 (2) buvo iš dalies pakeista Direktyva 66/402/EEB ir dėl korektūros klaidos iš Direktyvos 66/402/EEB III priedo lentelės pirmos skilties trečios eilutės įrašo buvo išbrauktas Avena nuda rūšies pavadinimas. Dėl to didžiausias sėklos partijos svoris ir mažiausias Avena nuda rūšies sėklos mėginio svoris nebėra reglamentuojami. Todėl reikėtų vėl įrašyti išbrauktą Avena nuda rūšies pavadinimą;
                  
               
                     (2)
                  
                  
                     todėl Direktyva 66/402/EEB turėtų būti atitinkamai iš dalies pakeista;
                  
               
                     (3)
                  
                  
                     siekiant teisinio tikrumo, šioje direktyvoje nustatytas perkėlimo į nacionalinę teisę terminas turėtų atitikti Įgyvendinimo direktyvoje (ES) 2021/415 nustatytą perkėlimo į nacionalinę teisę terminą;
                  
               
                     (4)
                  
                  
                     šioje direktyvoje nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠIĄ DIREKTYVĄ:
         
            1 straipsnis
            Direktyvos 66/402/EEB pakeitimas
            Direktyvos 66/402/EEB III priedo lentelės pirmos skilties trečios eilutės įrašas pakeičiamas taip:
            
               „Avena nuda, Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale, xTriticosecale“.
            
         
         
            2 straipsnis
            Perkėlimas į nacionalinę teisę
            
               1.   Valstybės narės ne vėliau kaip 2022 m. sausio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2022 m. vasario 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
            
            
               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
            
         
         
            3 straipsnis
            Įsigaliojimas
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
         
         
            4 straipsnis
            Adresatai
            Ši direktyva skirta valstybėms narėms.
         
         
            Priimta Briuselyje 2021 m. gruodžio 7 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL 125, 1966 7 11, p. 2309.
         
            (2)  2021 m. kovo 8 d. Komisijos įgyvendinimo direktyva (ES) 2021/415, kuria, siekiant prie mokslo ir technikos žinių raidos pritaikyti tam tikrų sėklų ir piktžolių rūšių taksonomines grupes ir pavadinimus, iš dalies keičiamos Tarybos direktyvos 66/401/EEB ir 66/402/EEB (OL L 81, 2021 3 9, p. 65).